Gunder Gundersen

Gunder Gundersen () var ein norsk kombinertrennar og idrettsleiar frå Asker. Han vann to VM-medaljar i kombinert, sølv i 1954 og bronse i 1958. Gundersen vart noregsmeister i 1961, og vann elles fem MN-sølv og to NM-bronser. Han vart tildelt Holmenkollmedaljen i 1959 og Norges Skiforbunds Gullmedalje For Fremragende Innsats For Norsk Skiidrett i 1968. Gundersen var medlem av idrettsklubben Frisk Asker.

Gundersen er i dag best kjend for å utvikla den såkalla «Gunder-metoden». Han døydde i Oslo.

Liv og gjerning
Gundersen vann sin første meistertittel under junior-NM i kombinert i 1950. Før OL på heimebane i 1952 hadde han hatt gode resultat, men kom ikkje med på det sterke norske OL-laget. Få veker etter OL vann han det kombinerte Holmenkollrennet, i konkurranse med dei beste norske frå OL. Han vart då tildelt Kongepokalen og 'Damenes pokal' som beste kombinertløpar.

Gundersen tok sølv under VM i Falun i 1954, eitt poeng bak landsmannen Sverre Stenersen. Året etter vann han Lahti-spelen. Grunna skade kunne han ikkje delta i vinter-OL 1956, men under VM i 1958 fekk han bronsemedaljen. Under vinter-OL 1960 i Squaw Valley i USA vart han nummer 11.

Gundersen vann ytterlegare to kongepokalar etter sigrar i kombinert i Holmenkollen i 1959 og 1960, samt NM i 1961. Han vann eitt kombinertrenn i Svenska skidspelen, i tillegg vart han to gongar nummer to.

Idrettsleiar
Gundersen starta Teknisk Komité Kombinert (TKK) i 1963. Han vart den fyrste formannen for komitéen og med det medlem av styret i Norges Skiforbund. Også TKH i FIS stod han i bresjen for, og vart den fyrste formannen der òg. Under vinter-OL 1980 i Lake Placid i USA var han leiar for avviklinga av kombinertøvinga.

Gundersen skreiv seg inn i skihistoria då han i 1970-åra lanserte «Gunder-metoden» i kombinert. Denne går ut på at ein fyrst gjer unna hopprennet, og så reknar poengsummane om til tid. Tidene, eller rettare, tidsdifferansane vert utgangspunktet for startrekkefylgja og startintervalla i langrennet. Fyrstemann i mål vinn heile tevlinga.

Medaljar og besteplasseringar i internasjonale meisterskap og renn
1951: Nr 8 i Holmenkollen
1952: Vinnar i Holmenkollen, nr 2 i Svenska skidspelen i Falun
1953: Nr 5 i Holmenkollen
1954: Sølvmedalje under ski-VM i Falun. Nr 2 i Lahti
1955: Vinnar i Lahti
1957: Nr 6 i Svenska Skidspelen i Skellefteå
1958: Nr 4 i Holmenkollen
1959: Nr 2 både i Holmenkollen og i Svenska skidspelen i Falun
1960: Vinnar i Holmenkollen
1961: Nr 11 i Holmenkollen

Medaljar og besteplasseringar i noregsmeisterskap
Ski-NM 1951: Nr 6 i Narvik
Ski-NM 1952: Nr 5 i Porsgrunn
Ski-NM 1953: Bronsemedalje i Trondheim
Ski-NM 1954: Sølvmedalje på Kongsvinger
Ski-NM 1955: Sølvmedalje på Voss
Ski-NM 1957: Bronsemedalje i Mo i Rana
Ski-NM 1958: Sølvmedalje i Oslo
Ski-NM 1959: Sølvmedalje på Gjøvik
Ski-NM 1960: Sølvmedalje i Nedre Eiker
Ski-NM 1961: Gullmedalje
Ski-NM 1962: Nr 4 i Skien
Ski-NM 1963: Nr 6 i Rælingen

Kjelder
Denne artikkelen bygger på «Gunder Gundersen» frå ,  den 24. november 2012.  
 
Sportsboken, aktuelle årgangar

Bakgrunnsstoff
 
 

PDF-fil med vinnere av Holmenkollmedaljen 
PDF-fil med vinnere i Holmenkollen siden 1892 

Norske kombinertløparar
Norske idrettsleiarar
Vinnarar av Holmenkollmedaljen
Norske deltakarar under vinter-OL 1960
Folk frå Asker